D Akte het alle nüünzäh  Kantön, ufgfüehrt as Appezell, Aargau, Basel, Bärn, Friburg, Glarus, Graubünde, Luzärn, Sanggalle, Schaffhuuse, Schwyz, Solodurn, Tessin, Thurgau, Underwalde, Uri, Waadt, Zug und Züri, und em Bund neui Verfassige gee. D Kantonsverfassige si so ghalte gsi, ass d Kantön, wo umfassendi Hoheitsrächt übercho hai, si witgehend sälber noch eigenem Ermässe hai chönne uslege. Die neue Kantön usser Graubünde hai representativi Verfassige gha, die drizäh Alte Ört hai zum Deil vorrevolutionäri Institutione widerbeläbt.